EkBass/fiwiki-20250220-pages-articles huggingface dataset:
Potjomkinin portaat

Potjomkinin portaat () ovat maailmankuulu nähtävyys Odessan kaupungissa Ukrainassa. Portaita pidetään Odessan juhlallisena sisäänkäyntinä mereltä päin, ja ne ovat Odessan tunnetuin symboli.Herlihy, Patricia (1987, 1991): Odessa: A History, 1794–1914. Harvard University Press, Cambridge, MA. ISBN 0-916458-15-6 Alkuun portaat tunnettiin muun muassa nimillä Bulevardinportaat, Jättiläisportaat, Richelieun portaat ja Primorskin portaat. Vuonna 1955 ne kuitenkin nimettiin Potjomkinin portaiksi panssarilaiva Potjomkinin kapinan 50-vuotisjuhlan kunniaksi. Katariina Suuren suosikin ja Krimin kuvernöörin Grigori Potjomkinin (1739–1791) mukaan nimetyn aluksen asemapaikka oli Odessassa, ja sen miehistö nousi kapinaan Venäjän vuoden 1905 vallankumouksessa. Portaille on dramatisoitu verilöyly Sergei Eisensteinin elokuvan Panssarilaiva Potemkin (1925) kuuluisassa "Odessan portaat" -nimellä tunnetussa jaksossa. Vaikka Ukrainan itsenäistyttyä 1990-luvulla portaat saivat takaisin aiemman nimensä (Primorskin portaat), odessalaiset kutsuvat portaita yhä Potjomkinin mukaan. Suunnitelman portaista olivat tehneet jo vuonna 1825 pietarilaiset arkkitehdit Francesco Boffo, Avraam Melnikov ja Charles Pottier. Päätös valtavien 200 porrasaskelmaa ja lukuisia tasanteita käsittävien portaiden rakentamisesta tehtiin vuonna 1837, ja ne rakennettiin 1837–1841. Rakennustöistä vastasi englantilainen John Upton -niminen insinööri, joka oli paennut Britanniasta välttääkseen petostuomion.Reid, Anna (2000): Borderland: A Journey Through the History of Ukraine. Westview Press. ISBN 0-8133-3792-5 Portaita varten tuotiin Odessaan laivalla Itävalta-Unkarin Triestestä vihertävänharmaata hiekkakiveä. Eroosion vähitellen rapautettua porraskiviä ne korvattiin 1933 punertavanharmaalla graniitilla ja porrastasanteet päällystettiin asfaltilla. Muutostöissä kahdeksan porrasaskelmaa hävisi satama-alueen hiekkaan, jolloin jäljelle jäi nykyinen rakenne: yhteensä 192 porrasaskelmaa ja kymmenen tasannetta. Portaiden rakenne on alun perin suunniteltu taitavasti niin, että portaat luovat eräänlaisen optisen harhan. Kun portaita katsotaan ylhäältä alaspäin, voidaan nähdä vain porrastasanteet ja itse portaat jäävät näiden väliin piiloon. Alhaalta ylöspäin katsottaessa taas voidaan nähdä vain itse portaat ja porrastasanteet jäävät vastaavasti piiloon. Portaiden näkymä onkin vaikuttavimmillaan katsottaessa niitä alhaalta ylöspäin. Vuonna 1906 portaiden viereen rakennettiin köysirata, jolla ihmiset saattoivat nousta ylös mäelle portaita kiipeämättä. Rata oli pitkään poissa käytöstä, mutta se uudistettiin vuonna 2004. Meren ja portaiden välissä on vilkasliikenteinen rantakatu ja laivaterminaali. ==Lähteet== ==Aiheesta muualla== Luokka:Odessan rakennukset ja rakennelmat Luokka:Portaat Luokka:Ukrainan nähtävyydet
Israelin kansallismuseo

Israelin kansallismuseo () sijaitsee kukkulalla Gi'vat Ramin naapurustossa Jerusalemissa, lähellä knessetiä ja Jerusalemin heprealaista yliopistoa. Museon perusti vuonna 1965 Jerusalemin silloinen pormestari Teddy Kollek. Museon kokoelmissa on taidetta, veistoksia ja Kuolleenmeren kääröjen lisäksi useita muita arkeologisia esineitä. == Galleria == Kuva:Jerusalem Schrein des Buches BW 1.JPG|Shrine of the Book, jossa säilytetään Kuolleenmeren kääröjä Kuva:Jerusalem Modell BW 2.JPG|Pienoismalli Jerusalemista toisen temppelin aikaan == Lähteet == == Aiheesta muualla == * Museon kotisivut Luokka:Jerusalemin museot Luokka:Kansallismuseot Luokka:Jerusalemin historia
Geertje Wielema

Geertje Wielema (24. heinäkuuta 1934 Hilversum – 18. elokuuta 2009 Almere) oli alankomaalainen uimari, olympiamitalisti ja Euroopan mestari. Wielema voitti olympiahopeaa 100 metrin selkäuinnista Helsingissä 1952, missä hän osallisttui myös 400 metrin vapaauintiin. Wielema voitti urallaan myös kolme EM-mitalia Torinosta 1954. Wielema valittiin ensimmäisenä naisena Alankomaiden vuoden urheilijaksi vuonna 1954. == Lähteet == * Geertje Wielema Bio, Stats and Results Olympics at Sports-Reference.com === Viitteet === == Aiheesta muualla == Luokka:Alankomaalaiset uimarit Luokka:Alankomaalaiset olympiamitalistit Luokka:Vuonna 1934 syntyneet Luokka:Vuonna 2009 kuolleet
Tulinakkelit

Tulinakkelit eli aiemmalta nimeltään viirunakkelit (Daphoenositta) on suku pienenkokoisissa varpuslinnuissa. Niitä löytyy luonnonvaraisina ainoastaan Australaasiasta. Tulinakkelit näyttävät puukiipijöiltä, mutta niillä on lyhyempi pyrstö. Ne eivät ole muuttolintuja, eivätkä muuta kuin lyhyitä matkoja ruoan perässä. Tulinakkelit ovat pieniä metsässä eläviä lintuja, joilla on terävä alaspäin kaartuva nokka, jolla se pystyy kaivamaan hyönteisiä puun kuoren alta. Pesä on kuppimainen ja puussa tai pensaassa. Tulinakkeleihin kuuluu yksi suku ja kolme lajia. == Lajit == * Australiannakkeli Daphoenositta chrysoptera * Papuannakkeli Daphoenositta papuensis * Tulinakkeli Daphoenositta miranda == Lähteet == Luokka:Tulinakkelit
Never Surrender

Never Surrender on Triumphin kuudes studioalbumi. Albumi on julkaistu vuonna 1983. Albumi pääsi listoilla sijalle 26. Singlet "All The Way", "A World Of Fantasy" ja "Never Surrender" pääsivät sijoille 2, 3 ja 23. == Kappaleet == # # # # # # # # # # Kaikki kappaleet: Emmett, Levine and Moore. ==Muusikot== * Rik Emmett - kitara, laulu * Gil Moore - rummut, laulu * Michael Levine - basso, piano Luokka:Triumphin albumit Luokka:Vuoden 1983 albumit
Joaquín Navarro-Valls

Joaquín Navarro-Valls (16. marraskuuta 1936 Cartagena, Espanja – 5. heinäkuuta 2017 Rooma, Italia) oli yksi Vatikaanivaltion tärkeimmistä ei-kirkollisista työntekijöistä. Uransa aikana hän toimi muun muassa Vatikaanivaltion tiedottajana. Koulutukselliselta taustaltaan hän oli lääketieteen tohtori, joka opiskeli viestintään liittyviä aineita. Uskonnolliselta taustaltaan Navarro-Valls esimerkiksi kuului katoliseen Opus Dei -järjestöön. Vuoden 2005 konklaavissa paavi Johannes Paavali II:n seuraajaksi valittiin Benedictus XVI. Navarro-Valls erosi tiedottajan virasta 11. heinäkuuta 2006, minkä jälkeen uusi paavi nimitti hänet Università Campus Bio-Medico -oppilaitoksen johtohenkilöstöön. ==Lähteet== Luokka:Vatikaanivaltion historia Luokka:Espanjalaiset toimittajat Luokka:Vuonna 1936 syntyneet Luokka:Vuonna 2017 kuolleet
Stan Smith

Stan Smith (s. 14. joulukuuta 1946) on yhdysvaltalainen tennispelaaja. Hän syntyi Pasadenassa, Kaliforniassa, ja opiskeli Etelä-Kalifornian yliopistossa. Hän siirtyi peliuransa jälkeen valmennustehtäviin ja sai vuonna 1987 paikan International Tennis Hall of Famesta. Miesten kaksinpelissä Smith voitti mestaruudet kahdessa Grand Slam -turnauksessa: Yhdysvaltain avoimissa 1971 ja Wimbledonissa 1972. Nelinpelin taitajana Smith kuului aikansa tunnetuimpiin; hän ylsi yhteen mestaruuteen Australian avoimessa (1970) sekä neljään mestaruuteen Yhdysvaltain avoimessa (1968, 1974, 1978, 1980). Hänen tunnetuin pelitoverinsa oli Robert Lutz. == Lähteet == == Aiheesta muualla == Luokka:Yhdysvaltalaiset tennispelaajat Luokka:Yhdysvaltalaiset tennisvalmentajat Luokka:Vuonna 1946 syntyneet Luokka:Elävät henkilöt
Pamela Roylance

Pamela Roylance (s. 27. maaliskuuta 1952 Seattle, Washington, Yhdysvallat) on yhdysvaltalainen näyttelijä joka on esittänyt mm. tohtori Sandy Hortonia Päivien viemää -televisiosarjassa vuosina 1983-1984. Hän on esiintynyt myös rikossarjassa Murhasta tuli totta vuosina 1990-1993. Hän aloitti aktiivisen näyttelijän uransa 1980-luvun alussa. ==Aiheesta muualla== * Luokka:Yhdysvaltalaiset näyttelijät Luokka:Vuonna 1952 syntyneet Luokka:Elävät henkilöt
Chuck McKinley

Charles Robert "Chuck" McKinley (5. tammikuuta 1941 St. Louis, Missouri – 10. elokuuta 1986 Dallas, Teksas) oli yhdysvaltalainen tennispelaaja. Hänet muistetaan parhaiten Wimbledonin turnauksesta, jossa hän voitti vuonna 1963 miesten kaksinpelin mestaruuden. Hänen finaalivastustajanaan oli Fred Stolle. McKinley voitti Dennis Ralstonin pelitoverina miesten nelinpelin Yhdysvaltain avoimissa vuosina 1961, 1963 ja 1964. Hän kuului Yhdysvaltain joukkueeseen, joka voitti vuonna 1963 mestaruuden Davis Cupissa. McKinley pääsi Hall of Fameen samana vuonna, kun kuoli aivokasvaimeen 45-vuotiaana. == Lähteet == Luokka:Yhdysvaltalaiset tennispelaajat Luokka:Vuonna 1941 syntyneet Luokka:Vuonna 1986 kuolleet
Christoph Schönborn

Christoph Schönborn (s. 22. tammikuuta 1945) on itävaltalainen katolisen kirkon kardinaali, teologi ja Wienin arkkipiispa. Kardinaali hänestä tuli Johannes Paavali II:n päätöksellä 1998. Schönborn syntyi nykyisen Tšekin tasavallan alueella 1945. Hänen perheensä kuului keskieurooppalaiseen Schönbornin aatelissukuun. Nuoruusvuosinaan Schönborn liittyi dominikaaneihin. Matura-kokeensa hän suoritti 1963. Schönborn opiskeli teologiaa Pariisissa sekä filosofiaa ja psykologiaa Bornheimissa ja Wienissä. Vuonna 1970 kardinaali Franz König vihki hänet papiksi. Hän jatkoi opiskelujaan Regensburgissa, missä hän työskenteli tulevan paavin Joseph Ratzingerin alaisuudessa. Schönbornista tuli Wienin arkkipiispa vuonna 1995. Kolme vuotta myöhemmin hänelle myönnettiin myös kardinaalin arvo. Vuoden 2005 konklaavissa hän oli yksi ennakkosuosikeista, eli nk. papabile, muttei tullut valituksi. Suhteellisen nuoresta iästään johtuen hänellä on kuitenkin oikeus osallistua kaikkiin konklaaveihin eli paavinvaaleihin ja tulla valituksi paaviksi, kunnes hän täyttää kahdeksankymmentä vuotta 22. tammikuuta 2025. ==Aiheesta muualla== * Christoph Schönbornia käsittelevä sivusto Luokka:Itävaltalaiset kardinaalit Luokka:Dominikaanit Luokka:Vuonna 1945 syntyneet Luokka:Elävät henkilöt
Kanō-koulukunta

Kanō-koulukunta () oli yksi merkittävimmistä japanilaisen maalaustaiteen koulukunnista. Se sai alkunsa Muromachi-kaudella. Koulukunnan perustivat Kanō Masanobu (1434–1530) ja hänen poikansa Kanō Motonobu (1476–1559). Kanō- koulukunnalle ovat tyypillisiä värikkäät suuret paperityöt ja yksiväriset silkkimaalaukset. Paperitöitä käytettiin sermeissä ja liukuovissa. Niiden aiheina olivat maisemat, linnut ja muut luonnonaiheet, ja niiden tausta peitettiin usein lehtikullalla. Upeimpia esimerkkejä Kanō-liukuovista on Kioton Nijō-linnassa. Silkkimaalauksissa näkyy selviä vaikutteita kiinalaisista tussipiirroksista. == Galleria == Kano Eitoku - Cypress Trees.jpg|Kanō Eitoku, Hinoki zubyōbu (’Sypressipuut’), 1500-luvun loppu tai 1600-luvun alku, 1,7 x 4,61 m. Kano Eino - Birds and Flowers of Spring and Summer - Google Art Project.jpg|Kanō Einō, Kevään ja kesän lintuja ja kukkia, 1600-luvun loppu, 1,530 mm × 3,610 mm. Tigres et dragons par Kanō Sanraku.jpg|Tiikereitä ja lohikäärmeitä Kanō Sanrakun maalaamana, 1800-luku, 1,78 × 3,57 m. == Lähteet == == Aiheesta muualla == Luokka:Japanilainen maalaustaide Luokka:Taiteilijaryhmät
Fred Stolle

Frederick Sydney ”Fred” Stolle (s. 8. lokakuuta 1938) on australialainen tennispelaaja. Hän pääsi International Tennis Hall of Fameen vuonna 1985. Stolle voitti Grand Slam -otteluissa kahdesti kaksinpelimestaruuden. Vuonna 1965 hänen vastustajanaan oli Ranskan avoimissa Tony Roche ja vuonna 1966 Yhdysvaltain avoimissa John Newcombe. == Grand Slam -turnausvoitot == * Australian avoin tennisturnaus ** Miesten nelinpeli: 1963, 1964 ja 1966 ** Sekanelinpeli: 1962, 1969 * Ranskan avoin tennisturnaus ** Miesten kaksinpeli: 1965 ** Miesten nelinpeli: 1965, 1968 * Wimbledon ** Miesten nelinpeli: 1962, 1964 ** Sekanelinpeli: 1961, 1964, 1969 * Yhdysvaltain avoin tennisturnaus ** Miesten kaksinpeli: 1966 ** Miesten nelinpeli: 1965, 1966, 1969 Luokka:Australialaiset tennispelaajat Luokka:Vuonna 1938 syntyneet Luokka:Elävät henkilöt
Ivan Dias

Ivan Dias (14. huhtikuuta 1936 Mumbai, Intia – 19. kesäkuuta 2017 Rooma, Italia) oli katolisen kirkon kardinaali. Hän toimi Congregatio pro Gentium Evangelizatione -kongregaation prefektinä. Pappisvihkimyksensä Dias sai 1958. Vuonna 1964 hän siirtyi palvelemaan paavilliseen kuuriaan. Hän palveli vuosia eri puolilla maailmaa erilaisissa paavillisissa diplomaattilähetystöissä, kunnes 1991 hänet nimitettiin nuntiukseksi eli paavin diplomaatiksi Etelä- Koreaan. Vuonna 2001 paavi Johannes Paavali II nimitti hänet kardinaaliksi. Vuoden 2005 konklaavissa Dias kuului ennakkosuosikkeihin, eli oli nk. papabile. Hän ei tullut kuitenkaan valituksi, vaan paavinistuimelle nousi saksalainen Joseph Ratzinger. ==Lähteet== Luokka:Intialaiset kardinaalit Luokka:Vuonna 1936 syntyneet Luokka:Vuonna 2017 kuolleet
Scopusvuori

Scopusvuori (, Har HaTzofim)() on 834 metrin korkuinen vuori Israelissa, Jerusalemista luoteeseen. Se on jatkoa Öljymäelle.Semy Kahan s. 209 Nimi Scopus viittaa latinankieliseen sanaan scopus, joka tarkoittaa tähystämistä. Israelin itsenäisyyssodassa Scopusvuori oli israelilaisten hallussa ja ensimmäisen ristiretken aikaan kristittyjen ritarit leiriytyivät juuri tälle vuorelle. Scopusvuorella sijaitsee Hadassah -nimisen järjestön ylläpitämä sairaala, joka on vihitty käyttöön vuonna 1975. Vuorelta on hyvät näkymät Jerusalemiin ja sen lähiympäristöön. Jerusalem muureineen ja taloineen näyttäytyy lännessä ja Juudean erämaa idässä. Joitakin satoja metrejä vuoren rinnettä alaspäin on rakennustyömaita. Sekä palestiinalaiset että israelilaiset rakentavat jatkuvasti kaupungin ympärille. Semy Kahan s. 210 == Galleria == File:JPF - Old City From Mount Scopus.jpg|Jerusalemin vanha kaupunki Scopusvuorelta katsottuna File:Mount Scopus PA180016.JPG|Näkymä Juudean erämaan suuntaan File:HebrewU-MtScopus.JPG|Jerusalemin heprealainen yliopisto File:Jerusalem war cemetery 2.JPG|Jerusalem brittiläinen sota hautausmaa File:Har Hatsofim IMG 7790.jpg|Hauta ja Nicanor File:Hadassa 1.JPG|Hadassah Hospital - Scopusvuori File:הגן הבוטני הלאומי ע"ש מונטגיו למפורט - הר הצופים.jpg|Kansallinen kasvitieteellinen puutarha File:Bezalel.jpg|Bezalel Academy of Art and Design |Ammunition Hillin juoksuhautoja ==Lähteet== * Semy Kahan: Ikkuna Jerusalemiin, Kulttuuria, katuja, kulkijoita, Kirjapaja 2004, ISBN 951-625-992-8 === Viitteet === Luokka:Jerusalemin vuoret
Projekti Chanologia

thumb|250px|Anonyymien skientologiakirkon vastainen protesti helmikuussa 2008 Projekti Chanologia on itseään anonyymeiksi kutsuvien yksilöiden antama nimi protestille skientologiakirkkoa vastaan. Hyökkäyksen aloituksen syihin kuuluu YouTubeen vuotanut video, jossa Tom Cruise selittää suhteestaan kyseiseen kulttiin. Video poistettiin myöhemmin Skientologiakirkon pyynnöstä, mikä aiheutti anonyymien voimakkaan negatiivisen reaktion. Anonyymien mielestä kyseessä on turha internetsensuuri. Se yhdistettynä vanhoihin kultin aiheuttamiin kuolemantapauksiin aiheutti heidän päätöksensä ottaa ohjat omiin käsiinsä. Pian YouTubeen ilmestyikin anonyymien sodanjulistus. Näin sai alkunsa Projekti Chanologia. Anonyymien toimintatapoihin kuuluvat mm. DDoS- hyökkäyksethttp://www.uusisuomi.fi/ulkomaat/12620-hakkerit-iskivat- skientologien-verkkosivuille, pilasoitot, mustien faxien lähettely skientologien keskuksiin tuhlatakseen mustetta, skientologian salaisuuksien levittäminen, sekä rauhanomaiset protestit skientologiakirkon rakennusten edessä. Protesteja on pidetty monissa eri maissa ja niihin on liittynyt tuhansia anonyymeiksi itseään kutsuvia ihmisiä. Anonyymien tavoitteena vaikuttaa olevan puuttuminen skientologiakirkon rikoksiin ja organisaation verovapauteen, sekä uhrien vapauttaminen kultista. == Katso myös == * ITviikon uutinen suuresta osasta edellistä tietoa == Lähteet == Luokka:Skientologia de:Anonymous (Kollektiv)#Projekt Chanology
Ashley Cooper

Ashley John Cooper (15. syyskuuta 1936 Melbourne – 22. toukokuuta 2020) oli australialainen tennispelaaja. Hän pääsi tenniksen kansainväliseen kunniagalleriaan 1991 ja sai Australian ritarikunnan upseerin arvon 2007. Vuonna 1957 Cooper voitti miesten kaksinpelin Australian avoimissa;Kahdeksankertainen Grand Slam -voittaja Ashley Cooper on kuollut Yle hänen finaalivastustajanaan oli Neale Fraser. Hän eteni finaaliin myös Wimbledonissa ja Yhdysvaltain avoimissa, mutta hävisi ensimmäisessä Lew Hoadille, jälkimmäisessä Malcolm Andersonille. Cooperin uran menestyksekkäin vuosi oli 1958, jolloin hän voitti miesten kaksinpelissä kolme neljästä grand slam -turnauksesta. Hän voitti Australian avoimet, Wimbledonin ja Yhdysvaltain avoimet. Australian ja Yhdysvaltain avoimissa hän kohtasi Malcolm Andersonin, Wimbledonissa Neale Fraserin. Davis Cupia Cooper oli voittamassa vuonna 1957. Melbournessa pelatussa loppuottelussa Yhdysvaltoja vastaan hän voitti ensimmäisen päivän kaksinpelissään Vic Seixasin viisieräisessä ottelussa ja hävisi päätöspäivänä merkityksettömän kaksinpelin Barry MacKaylle, senkin viidessä erässä. Vuonna 1958 loppuottelu pelattiin Brisbanessa. Avauspäivänä Cooper voitti neljässä erässä Barry MacKayn. Päätöspäivänä hän hävisi neljässä erässä Alex Olmedolle, mikä ratkaisi Davis Cupin voiton Yhdysvalloille. ==Kaksinpelivoitot Grand Slam -turnauksissa== Vuosi Turnaus Vastustaja loppuottelussa Tulos 1957 Australia Neale Fraser 6–3, 9–11, 6–4, 6–2 1958 Australia Malcolm Anderson 7–5, 6–3, 6–4 1958 Wimbledon Neale Fraser 3–6, 6–3, 6–4, 13–11 1958 Yhdysvallat Malcolm Anderson 6–2, 3–6, 4–6, 10–8, 8–6 == Lähteet == Luokka:Australialaiset tennispelaajat Luokka:Vuonna 1936 syntyneet Luokka:Vuonna 2020 kuolleet
Give Me Your Soul...Please

__NOTOC__ Give Me Your Soul...Please on King Diamond -nimisen heavy metal -yhtyeen kahdestoista albumi. Albumi on julkaistu vuonna 2007. Albumi nousi Suomen virallisen listan sijalle 25. == Kappaleet == # # # # # # # # # # # # # == Kokoonpano == * King Diamond – laulu, kosketinsoitin * Andy LaRocque – kitara, kosketinsoitin * Mike Wead – kitara * Hal Patino – basso * Matt Thompson – rummut * Livia Zita – vieraileva laulaja == Arvostelut == * About.com: About.com: Album review * AllMusic: AllMusic review * Metalliluola: 6+/10King Diamond – Give Me Your Soul…Please (2007) Viitattu 5.12.2022. == Lähteet == == Aiheesta muualla == * Kotisivut * * Luokka:King Diamondin albumit Luokka:Vuoden 2007 albumit
Giovanni Battista Re

pienoiskuva|Giovanni Battista Re Giovanni Battista Re (s. 30. tammikuuta 1934 Borno, Italia) on italialainen katolisen kirkon kardinaali. Re työskenteli piispojen kongregaation (Congregatio pro Episcopis) prefektinä vuosina 2000–2010. Hän jäi virastaan eläkkeelle 30. kesäkuuta 2010. Re vihittiin papiksi 3. maaliskuuta 1957. Hänen kirkollinen uransa suuntautui paavilliseen kuuriaan, ja vuonna 1989 hän pääsi työskentelemään eräässä valtiosihteeristön avainvirassa kardinaalivaltiosihteeriin alaisuudessa. Tässä virassa hän oli huomattava vaikuttaja Vatikaanissa, mutta hänen virkansa ei ollut tarpeeksi riittävä kardinaalinnimitystä varten. Vasta 2000-luvulla hän kohosi piispojen kongregaation johtoon ja sai kardinaalinviran paavi Johannes Paavali II:lta. Vuoden 2005 konklaavissa Re oli yksi ennakkosuosikeista, eli niin kutsuttu papabile. Uudeksi paaviksi nousi kuitenkin saksalainen Joseph Ratzinger, joka otti nimekseen Benedictus XVI:n. == Lähteet == Luokka:Italialaiset kardinaalit Luokka:Vuonna 1934 syntyneet Luokka:Elävät henkilöt
TimeSplitters 2

TimeSplitters 2 on Free Radical Designin kehittämä ja Eidos Interactiven julkaisema ensimmäisen persoonan ammuntapeli, joka on TimeSplitters-pelisarjan toinen osa. Peli julkaistiin Nintendo GameCubelle, PlayStation 2:lle ja Xboxille vuonna . Yksinpelissä on kymmenen tasoa, joissa pelaaja matkustaa ajassa eri aikakausilla yrittäen pysäyttää TimeSplitters-rotua tuhoamasta ihmiskuntaa. Tämä tapahtuu keräämällä kaikki ”aikakristallit”. Pelin lopun tapahtumat saavat jatkoa pelisarjan seuraavassa osassa, TimeSplitters Future Perfectissä. == Vastaanotto == Peli on saanut GameSpotin arvostelussa arvosanaksi 8.7/10. Peli on saanut IGN:n arvostelussa arvosanaksi 9.1/10. Peliä on sanottu aikansa parhaaksi ammuntapeliksi. == Lähteet == == Aiheesta muualla == * Luokka:Vuoden 2002 videopelit Luokka:Ensimmäisen persoonan ammuntapelit Luokka:Science fiction -videopelit Luokka:PlayStation 2 -pelit Luokka:Nintendo GameCube -pelit Luokka:Xbox-pelit
Brita Blomberg

Brita Viola Blomberg (o.s. Johansson, s. 16. syyskuuta 1941 Lapinjärvi) on suomalainen pikajuoksija ja pituushyppääjä. Brita Johansson sijoittui Rooman 1960 olympialaisten pituushypyssä 18:nneksi. Seuraavana vuonna hän saavutti pronssia Pohjoismaitten mestaruuskilpailuissa. Maaotteluissa hän kilpaili 11 kertaa vuosina 1959–1965. Suomen mestaruuden hän voitti pituushypyssä kolme kertaa, 100 metrin juoksussa kolme kertaa sekä 4 × 100 metrin viestijuoksussa Helsingin Naisurheilijain (NSU) joukkueessa kahdesti. Hän edusti seuratasolla HNU:n lisäksi Lapinjärven Lukkoa ja Lahden Ahkeraa. Johansson paransi Suomen ennätystä kolmesti 100 metrin juoksussa (paras tulos 12,1 s) ja kahdesti pituushypyssä (paras tulos 598 cm). Hän ylitti ensimmäisenä suomalaisena naispituushyppääjänä kuuden metrin rajan 4. lokakuuta 1964 Helsingissä hypättyään tuloksen 601 cm, mutta tätä ei hyväksytty viralliseksi Suomen ennätykseksi tuulimittarin puuttumisen vuoksi. Aktiiviuransa jälkeen Brita Blomberg on toiminut Lahden Ahkeran valmentajana ja SVUL:n aluevalmentajana. ==Saavutukset== * Pituushypyssä ** Olympialaisissa 18. sija 1960 ** PM- pronssia 1961 ** Suomen mestari: 1959, 1960, 1961 ** SM-pronssi: 1962 ** Kaksi Suomen ennätystä (584, 598 cm) vuosina 1960 ja 1963 ** Ylitti epävirallisesti ensimmäisenä suomalaisnaisena 6 metriä (601 cm) vuonna 1964 * 100 metrin juoksussa ** Suomen mestari: 1960, 1961, 1962 ** SM-hopea: 1959, 1964 ** SM- pronssi: 1963 ** Kolme Suomen ennätystä (12,4–12,1 s) vuosina 1959–1961 * 4 × 100 metrin viestijuoksussa ** Suomen mestari: 1964, 1965 (HNU) ==Lähteet== * * ===Viitteet=== Luokka:Suomalaiset pikajuoksijat Luokka:Suomalaiset pituushyppääjät Luokka:Vuonna 1941 syntyneet Luokka:Elävät henkilöt
Tandem Computers

Tandem Computers oli yhdysvaltalainen tietokonevalmistaja. Sen erikoisalaa olivat korkean vikasietoisuuden omanneet suurtietokone- ja palvelinjärjestelmät. Tätä tarkoitusta varten yhtiö kehitti oman tietokonearkkitehtuurinsa, nimeltään NonStop. Kyseiseen arkkitehtuuriin perustuvia tietokoneita on luotettavuutensa vuoksi käytetty ja käytetään edelleen muun muassa puhelinyhtiöissä ja erilaisissa rahalaitoksissa. Tandemin perustivat Hewlett-Packardin entiset työntekijät James G. Treybigin johdolla vuonna 1974. Yhtiön pääkonttori sijaitsi Kalifornian Cupertinossa. Vuonna 1997 Compaq osti Tandem Computersin. Compaq päätyi Hewlett-Packardin omistukseen vuonna 2002. NonStop-arkkitehtuuriin perustuvista järjestelmistä on tullut HP:n erillinen tuoteperhe. == Lähteet == == Aiheesta muualla == * Yhtiön historiaa * HP:n NonStop-tuoteperheen viralliset sivut Luokka:Laitteistovalmistajat Luokka:Yhdysvaltalaiset tietotekniikkayhtiöt Luokka:Yhdysvaltalaiset elektroniikkayhtiöt Luokka:Hewlett-Packard Luokka:Tietotekniikan tuotemerkit
Sara Montiel

Sara Montiel (myös Sarita Montiel, oikealta nimeltään Maria Antonia Abad, 10\. maaliskuuta 1928 Ciudad Real – 8. huhtikuuta 2013) oli espanjalainen näyttelijätär ja laulaja, joka oli aktiivinen vuodesta 1948. Hänellä oli kaksi adoptoitua lasta. Montiel kuoli kotonaan Madridissa 8. huhtikuuta 2013. == Lähteet == ==Aiheesta muualla== * Luokka:Espanjalaiset näyttelijät Luokka:Espanjalaiset laulajat Luokka:Vuonna 1928 syntyneet Luokka:Vuonna 2013 kuolleet
Erkki Palosuo

Erkki Palosuo (vuoteen 1933 Brander; 28. kesäkuuta 1912 Kitee – 11. elokuuta 2007 Joensuu) oli suomalainen geofysiikan professori ja Suomen jääntutkimuksen uranuurtaja. Hänen isänsä oli maalaisliittolainen kansanedustaja Akseli Brander. Palosuo aloitti jään fysiikan systemaattisen tutkimuksen, johon liittyi Itämeren jäiden muodostumisen ja liikkeiden ennustaminen. Tästä on ollut paljon hyötyä Suomen talvimerenkululle. Hän johti Merenkulkulaitoksen jääpalvelua vuosina 1955–1972.Merentutkimuslaitos Palosuo oli Helsingin yliopiston geofysiikan professori vuosina 1973–1977. Talvi- ja jatkosodan sekä Lapin sodan aikana Palosuo ansioitui lentoupseerina. Erkki Palosuon puoliso vuodesta 1940 oli toimittaja Maini Palosuo (o.s. Similä). Tekstiilitaiteilija Päikki Priha on heidän tyttärensä. == Lähteet == ==Aiheesta muualla== * Erkki Palosuon muistokirjoitus Helsingin Sanomissa. * Luokka:Helsingin yliopiston professorit Luokka:Suomalaiset fyysikot Luokka:Suomalaiset professorit Luokka:Vuonna 1912 syntyneet Luokka:Vuonna 2007 kuolleet
Teinimutanttininjakilpikonnat 2 ja mönjän salaisuus

Teinimutanttininjakilpikonnat 2 ja mönjän salaisuus () on toinen Teini-ikäiset mutanttininjakilpikonnat -elokuva. Elokuva sai ensi-iltansa Yhdysvalloissa 22. maaliskuuta 1991. Suomessa elokuvan ensi-ilta oli 19. heinäkuuta 1991. Elokuva palkittiin John Du Prezin parhaasta elokuvamusiikista BMI Film Music -palkinnolla vuonna 1992.IMDb Viitattu 17.6.2009 ==Hahmot== ===Turtlet=== *Leonardo on Turtlesien vanhin vaatimaton johtaja, joka käyttää aseenaan kahta katana-miekkaa. Hänen naamionsa on sininen. *Rafaello on Turtleista aggressiivisin ja kärsimätön. Hän puhuu Brooklynin murteella ja käyttää aseenaan kahta saita. Raphaelin naamio on punainen. *Donatello on Turtleseista älykkäin teknologian parissa. Hän käyttää aseenaan bō-sauvaa. Donatellon naamio on violetti. *Michelangelo on Turtleseista nuorin ja huolettomin ja hauskanpidosta pitävä ninja, joka käyttää aseenaan kahta nunchakua. Hänen naamionsa on oranssi. ===Viholliset=== *Silppuri on Turtlesien päävihollinen, joka halusi kostaa Turtleseille. Hän yritti luoda TGRI-mönjän avulla joukon komennuksessaan olevia supermutantteja. Silppuri joi myöhemmin mutageeniä ja muuttui jättikokoiseksi. *Tatsu on Silppurin luotettu mies, joka johti jalkaninjoille asetettuja tehtäviä. *Jalkaninjat ovat New Yorkin kaduilta värvättyjä ongelmanuoria, joita johtaa Tatsu. *Tokka ja Rahzar ovat professori Jordan Perryn luomia mutanttihirviöitä. ===Muut=== *Tikku on Turtlesien isähahmo ja sensei, joka opetti Turtleseille ninjutsua. *April O’Neil on televisiotoimittaja Channel 3:lla ja Turtleseiden ystävä. *Jordan Perry on TGRI-yhtiössä työskentelevä professori, joka luo Silppurin pakottamana mutanttihirviöt Tokan ja Rahzarin. == Näyttelijät == === Ääninäyttelijät === ==Arvioita== Video-oppaassa vuodelta 1994 Kari Salminen moittii ideoiden ehtymisestä ja antaa elokuvalle yhden tähden viidestä, mikä vastaa sanallista arviota ”huono”. VideoHound’s Golden Movie Retriever on suopeampi ja antaa kaksi tähteä neljästä.Teenage Mutant Ninja Turtles2: The Secret of the Ooze ★★ 1991 (PG). VideoHound’s Golden Movie Retriever. Gale, 2008. Haettu 11.11.2016 palvelusta HighBeam Research (vaatii tilauksen). == Soundtrack == Pääartikkeli: Teenage Mutant Ninja Turtles II The Secret of the Ooze: The Original Motion Picture Soundtrack == Lähteet == Luokka:Vuoden 1991 yhdysvaltalaiset elokuvat Mönjän salaisuus Luokka:Yhdysvaltalaiset toimintakomediat Luokka:New Yorkissa tapahtuvat elokuvat Luokka:20th Century Foxin elokuvat ja:ティーンエイジ・ミュータント・ニンジャ・タートルズ#ミュータント・ニンジャ・タートルズ2
Osmankäämikerttunen

Osmankäämikerttunen (Acrocephalus melanopogon) on kerttusten heimoon kuuluva varpuslintu. == Koko ja ulkonäkö == Linnun pituus on 12–13 cm, siipien kärkiväli 15–16,5 cm ja paino 9–17 g, keskimäärin noin 11 g. Lintu muistuttaa ruokokerttusta niin kooltaan kuin väritykseltään ja lajien erottaminen maastossa vaikeaa. Selkäpuoli ja kupeet ovat osmankäämikerttusella tummemmat ja pään kuviot ovat voimakkaammat. Sukupuolet ovat samanvärisiä. Laulu on erilainen kuin ruokokerttusella ja muistuttaa hieman sekä etelänsatakielen että kangaskiurun livertelyä. Se ei yleensä esitä laululentoa.Cramp, Stanley (toim.) 1992: The Birds of the Western Palearctic. Vol. VI Warblers. - Oxford University Press. Hong Kong. == Esiintyminen == Osmankäämikerttusen pääesiintymisalue on Kaspianmeren ja Kuolleenmeren välinen alue. Euroopassa se esiintyy laikuittain Välimeren rannikoilla sekä Unkarissa, Tonavan laaksossa, Ukrainassa ja Turkissa. Pohjois-Afrikassa sillä on pari erillistä esiintymää. Laji on enimmäkseen lyhyehkön matkan muuttolintu, joka talvehtii Välimeren rannoilla, Lähi-idässä sekä Intiassa ja Pakistanissa. Lajin esiintymisalueen koko on 1–10 miljoonaa neliökilometriä, Euroopassa elää 300 000–590 000 yksilöä ja lajin kanta on elinvoimainen. == Elinympäristö == Laji esiintyy keskimäärin lämpimämmässä ilmastossa kuin ruokokerttunen. Se asuu mieluiten vesistön äärellä saraniityillä, tamariskipensaikoissa, takkuisissa ryteiköissä sekä osmankäämi- ja järviruokokasvustoissa. == Lisääntyminen == Pesä sijaitsee matalalla, 30–60 cm, kasvillisuuden varassa. Se on löyhästi lehdistä ja korsista rakennettu syvä malja, joka on pehmustettu etenkin osmankäämin siemenhahtuvilla. Naaras munii 3–6, tavallisesti 5, munaa. Muna painaa keskimäärin 1,6 g. Haudonta kestää 14–15 päivää, molemmat emot hautovat. Poikaset lähtevät pesästä lentokyvyttöminä noin 12 päivän ikäisinä. == Ravinto == Ravinto koostuu lähes yksinomaan niveljalkaisista, joita se kerää kasvillisuudesta, tavallisesti vesistön äärellä. == Lähteet == == Aiheesta muualla == * Luokka:Kerttuset
Not Born to Rock

Not Born to Rock oli Subtv:llä marraskuusta 2007 tammikuuhun 2008 esitetty tosi-tv-sarja, jossa joukko taidemusiikin osaajia perusti rockyhtyeen. Sarja koostui 10 jaksosta ja sen juonsi Silvia Modig. Kouluttajina toimivat suomalaiset alan ammattilaiset kuten Toni Wirtanen, Mariko ja Jouni Hynynen.Not Born To Rock – televisiossa klasarista rokkariksi Soundi. Viitattu 25.1.2008. Yhtye sai nimen Taltta (sanoista ”toisen alan taiteilijat”) ja siihen kuuluivat Ansku (rummut), Hessu (basso), Santtu (kitara) ja Erkki (laulu, kitara, kosketinsoitin).Kuulostamme hyvältä! Katso. Viitattu 25.1.2008. Sarjan aikana yhtye levytti ensimmäisen kappaleensa ”Julma nainen”, joka julkaistiin internetistä ladattavana digisinglenä. Kappaleesta kuvattiin myös ammattimainen musiikkivideo. Heinäkuussa 2007 yhtye esiintyi Hämeenlinnan Wanaja Festival -tapahtumassa.Artistit Wanaja Festival 2007. Viitattu 25.1.2008. == Lähteet == == Aiheesta muualla == * * Luokka:Tositelevisiosarjat Luokka:Suomalaiset televisio-ohjelmat Luokka:MTV Subin televisio-ohjelmat
Blitzkrieg (videopeli)

Blitzkrieg on saksalaisen CDV:n ja venäläisen 1C Companyn kehittämä toiseen maailmansotaan perustuva reaaliaikainen strategiapeli. Peli julkaistiin kesäkuussa 2003 Microsoft Windowsille ja OS X:lle. Pelin jatko-osa Blitzkrieg 2 julkaistiin vuonna 2005. Blitzkriegissä pelaaja ohjaa panssarivaunuja, jalkaväkeä, tykistöä ja ilmavoimia länsiliittoutuneiden, Saksan tai Neuvostoliiton puolella. Pelin kampanjat etenevät kronologisessa järjestyksessä tärkeimmistä toisen maailmansodan taisteluista toiseen. Pelissä ei ole tukikohdan rakentamista. Alussa on käytettävissä pieni osasto, jonka avuksi saa kutsuttua lisävoimia. == Strategiaa ja ominaisuuksia == Pelissä ei useiden muiden strategiapelien tapaan ole tukikohdan rakentelua. Se perustuu pitkälti realistisuuteen ja realistisiin suhteisiin – Blitzkrieg saattaa jopa olla verrattavissa eräänlaiseen toiseen maailmansotaan sijoittuvaan simulaattoriin. Yksiköt ovat 1:1 suhteessa todellisuuteen ja pelissä eri aselajien toimiminen yhteen on hyvin tärkeää. Pääasiassa eri aselajeja ovat jalkaväki, panssarit, tykistö sekä ilmavoimat (joko tykistöön tai ilmavoimiin lasketaan mukaan it-yksiköt). Aselajeja voidaan käyttää hyvin realistisen tuntuisesti yhteen, esimerkiksi jalkaväen rynnäkkö ilman panssareiden tuomaa suojaa ja tukea johtaa useimmiten suuriin tappioihin ja kaaokseen pelikentällä. Myös ammusvarastojen pitäminen suojatta (it-yksiköt) saattaa johtaa vihollisen ilmavoimien estämättömään hyökkäykseen ja logistiikan tuhoutumiseen. Omat ilmavoimat taas tarjoavat merkittävää apua sekä jalkaväelle että panssareille. Ilmavoimat kykenevät pelissä suorittamaan viidenlaisia operaatioita: tiedustelu-, pommitus-, syöksypommitus-, maahanlasku- ja ilmatilaoperaatioita (hyökkäys viholliskoneiden kimppuun). == Lisäosat == Blitzkrieg-peliin on runsaasti lisäosia ja sen moottoria on käytetty useissa itsenäisissä peleissä. Näistä yksi esimerkki on suomalais- venäläisen ryhmän tekemä talvisotaan sijoittuva Talvisota: Icy Hell. * World War I on Blitzkriegiin pohjautuva, ensimmäiseen maailmansotaan sijoittuva oma pelinsä. Peli on 1C Companyn julkaisema ja Dark Foxin kehittämä. * Talvisota: Icy Hell on suomalais-venäläisen ryhmän kehittämä ja julkaisema Blitzkrieg- pohjainen peli, joka sijoittuu talvisotaan. * Stalingrad on yhteen sodan merkittävimmistä kaupunkitaisteluista sijoittuva oma pelinsä tai itsenäinen lisäosa. Se sisältää sekä Neuvostoliiton että Saksan kampanjat. * Cuban Missile Crisis: The Aftermath * Mission Barbarossa ja Kursk ovat kaksi erillistä peliä, jotka sijoittuvat nimiensä mukaisiin sodan tapahtumiin. * Blitzkrieg: Burning Horizon * Blitzkrieg: Rolling Thunder * Blitzkrieg: Green Devils * Blitzkrieg: Operation ”North” == Aiheesta muualla == * Luokka:Vuoden 2003 videopelit Luokka:Reaaliaikaiset strategiapelit Luokka:Toiseen maailmansotaan sijoittuvat videopelit Luokka:Windows-pelit Luokka:Mac OS -pelit
Sampo Karjalainen

Sampo Karjalainen (s. 2. toukokuuta 1977 Tampere) on Sulake Corporation Oy:n toinen perustaja, suunnittelupäällikkö ja Habbo-pelimaailman visuaalisen ilmeen tekijä. == Tausta ja koulutus == Karjalainen on viettänyt suurimman osan lapsuudestaan Espoossa. Hän suoritti ylioppilastutkinnon Helsingin kuvataidelukiossa 1997 ja on sittemmin opiskellut Helsingin yliopistossa tietojenkäsittelytiedettä, matematiikkaa ja kirjallisuutta. Karjalainen on avoliitossa freelancer-muotitoimittaja Liisa Jokisen kanssa. Karjalaisen isä oli Teknillisen korkeakoulun akustiikan laboratorion professori Matti Karjalainen. Karjalaisen ensimmäinen tietokone oli Commodore 64, minkä jälkeen hän sai pian käyttöönsä Apple Macintoshin. Harrastuksensa myötä hän hakeutui suomalaiseen Macintosh-käyttäjien yhdistykseen, jossa hän tapasi To The Point -yhtiön perustajat Jussi Luukkosen ja Tatu Kuivalahden. Hänen ensimmäinen työpaikkansa oli kyseisessä yhtiössä 1994. == Ura == To The Point -yhtiössä Karjalainen tapasi yhtiökumppaninsa Aapo Kyrölän. Heidän ensimmäinen yhteishankkeensa oli graafinen chat-sovellus nimeltä Mobiles Disco. Ohjelmistossa käytettiin FUSE-serveriteknologiaa, josta suomennettu nimi Sulake vakiintui heidän perustamansa yhtiön nimeksi. Työskenneltyään hetken Ego Taivas Medialab -nimisessä yrityksessä Karjalainen ja Kyrölä perustivat Sulakkeen toukokuussa 2000, johon mukaan tulivat myös Taivas-yhtiöt ja Elisa. Ensimmäinen virtuaalinen Hotelli Kultakala avattiin elokuussa 2000, josta ensimmäinen kansainvälinen versio avattiin Britanniassa tammikuussa 2001. Samalla tuotteen nimeksi tuli Habbo. Vuonna 2005 palvelu toimi jo 16 maassa ja Sulake työllisti 200 henkeä. Vuonna 2005 Karjalainen ja Kyrölä saivat Suomi- palkinnon ja 2006 Suomalaisen insinöörityöpalkinnon Habbo -virtuaalimaailman kehittämisestä. Vuonna 2005 Karjalainen aloitti harrastusprojektina Hel Looks -nettisivun avovaimonsa Liisa Jokisen kanssa. Sivuille he valokuvaavat ja haastattelevat helsinkiläisiä ihmisiä, joilla on persoonallinen tyyli. ==Lähteet== ==Aiheesta muualla== *Karjalaisen haastattelu Apu-lehdessä joulukuussa 2005 *HEL LOOKS Luokka:Suomalaiset yrittäjät Luokka:Tietotekniikan kehittäjät Luokka:Vuonna 1977 syntyneet Luokka:Elävät henkilöt
Tandem

Tandem viittaa yleisesti kahden hengen laitteeseen. Sana voi tarkoittaa myös seuraavia asioita: * tandempyörä, kahdenajettava polkupyörä * tandem, valjakko jossa on kaksi hevosta peräkkäin. * Tandem Computers, entinen yhdysvaltalainen tietokonevalmistaja * Tandem, ranskalainen elokuva vuodelta 1987
Blitzkrieg 2

Blitzkrieg 2 on Nival Interactiven kehittämä ja CDV Softwaren julkaisema toiseen maailmansotaan perustuva reaaliaikainen strategiapeli, joka on jatko- osa vuonna 2003 julkaistulle Blitzkriegille. Pelille julkaistiin lisäosa Blitzkrieg 2 Fall of the Reich. Peliin on lisätty Tyynenmeren sota, jossa pelaaja voi taistella japanilaisia vastaan. Pelissä ei ole normaalia tukikohdan rakentelua, vaan pelaajan käytettävänä on alussa vaihteleva määrä kalustoa, jonka lisäksi voi kutsua lisävoimia. Pelissä on kolme kampanjaa ja yli 60 tehtävää Yhdysvaltain, Saksan ja Neuvostoliiton kampanjoissa. Saksan kampanjassa pelaaja pystyy ohjaamaan saksalaisjoukkoja Ranskan offensiivissa, Tobrukin piirityksessä sekä Stalingradin ja Ardennien taisteluissa. Yhdysvaltain kampanjassa koetaan Filippiinien puolustaminen, Guadalcanalin taistelu, Leytenlahden taistelu ja Ruhrin teollisuusalueen motti. Neuvostoliiton kampanjassa ovat taas Moskovan taistelu, Sevastopolin taistelu, operaatio Uranus ja Berliinin taistelu. == Aiheesta muualla == * Luokka:Vuoden 2005 videopelit Luokka:Reaaliaikaiset strategiapelit Luokka:Toiseen maailmansotaan sijoittuvat videopelit Luokka:Windows-pelit
Anneli Pukema

Eeva Anneli Pukema (o.s. Tapiaro, 22. elokuuta 1929 Kirvu – 7. tammikuuta 2008 Helsinki) oli suomalainen näytelmäkirjailija. Pukema kävi keskikoulun. Hänen kirjailijauransa alkoi radiokuunnelmilla. Niistä tunnetuimpiin kuuluu Eleonoran testamentti (1983), joka sai sokeain kuunnelmapalkinnon ja palkinnon Prix Italia -kilpailussa. Teatterinäytelmien menestyksekkäimpiä on ollut Rakastettu Johansson. Pukema kirjoitti lisäksi pakinoita, kolumneja ja kritiikkiä sekä artikkeleita kulttuurista eri lehtiin, kuten Kansan Tahto, Me, Uusi Nainen ja Kaleva. Hän on tehnyt kolme laulunsanoitusta. Pukema toimi Näytelmäkirjailijaliitossa ja oli valtion näyttämötaidetoimikunnan jäsen. ==Lähteet== *Helsingin Sanomat muistokirjoitus 25.1.2008 s. C7. Artikkelin verkkoversio *Näytelmät.fi Sisältää näytelmien lyhyet synopsikset. === Viitteet === Luokka:Suomalaiset näytelmäkirjailijat Luokka:Vuonna 1929 syntyneet Luokka:Vuonna 2008 kuolleet
Abra (Filippiinit)

Abra on Filippiinien pohjoisosassa Luzonissa sijaitseva provinssi. Sen pääkaupunki on Bangued. Provinssin naapureita ovat pohjoisessa Ilocos Norte ja Apayao, etelässä Ilocos Sur ja Mountain Province, Ilocos Norte ja Ilocos Sur lännessä ja Kalinga ja Apayao idässä. Abran asukkaista suurin osa kuuluu Filippiinien suurimpaan etniseen ryhmään ilocanoon. Alueen asukasluku oli 241 160 vuonna 2015. Alueella puhutut pääkielet ovat iloko ja itneg. Ilokoa puhuu äidinkielenään noin 73 % provinssin asukkaista. Tagalogia puhuu 0,16 % asukkaista. ==Lähteet== == Aiheesta muualla == luokka:Filippiinien provinssit
Hosokawa-klaani

Hosokawa-klaani () oli japanilainen klaani, joka oli peräisin Minamoto- klaanista sen haaran Seiwa-genjin kautta. Klaani oli erityisen vaikutusvaltainen Länsi-Japanissa ja Shikokun saarella Muromachi-kaudella, kun se oli Ashikaga-sotilashallinnon aikana yksi kolmesta shōgunin avustajan eli kanrein asemaa hallussaan pitäneestä suvusta. Myöhemmin Edo-kaudella 1600-luvulla klaanin jäseniä toimi Higon provinssin daimioina. == Merkittäviä jäseniä == *Hosokawa Yoriharu (1299–1352) *Hosokawa Yoriyuki (1329–1392) *Hosokawa Akiuji (k. 1352) *Hosokawa Mochiyuki (1400–1442) *Hosokawa Katsumoto (1430–1473) *Hosokawa Masamoto (1466–1507) *Hosokawa Sumitomo (1496–1520) *Hosokawa Takakuni (k. 1531) *Hosokawa Harumoto (1519–1563) *Hosokawa Fujitaka (1534–1610) *Hosokawa Gracia (1563–1600) *Hosokawa Tadaoki (1563–1646) *Hosokawa Tadatoshi (1586–1641) *Hosokawa Shigekata (1718–1785) *Hosokawa Morihiro (s. 1938) == Lähteet == Hosokawa-klaani
Pampanga

Pampanga on Filippiinien provinssi, joka sijaitsee Keski-Luzonissa Manilanlahden pohjoisrannalla. Sen pääkaupunki on San Fernando City. Provinssin naapureita ovat Bataan ja Zambales lännessä, Tralac ja Nueva Ecija pohjoisessa ja Bulacan kaakossa. Pampangan nimi juontaa aikoinaan alueille saapuneiden espanjalaisten joenrannalla asuneille asukkaille antamasta nimestä. Sana pangpang tarkoittaa joenpenkkaa. Provinssi perustettiin vuonna 1571, mikä tekee siitä Keski-Luzonin alueen vanhimman. Provinssi tunnetaan myös Filippiinien kulinaarisena keskuksena. Provinssin asukasluku oli 2 198 110 vuonna 2015. Filippiinien aiempi presidentti Gloria Macapagal-Arroyo on kotoisin Pampangan provinssista. The Black Eyed Peas -yhtyeen jäsen Apl.de.ap on myös kotoisin Pampangan provinssista. ==Lähteet== == Aiheesta muualla == Luokka:Filippiinien provinssit
Jordan EJ11

Jordan EJ11 oli Eghbal Hamidyn sekä John McQuilliamin suunnitelema ja Jordanin käyttämä auto kaudella 2001. Autoa ajoivat saksalainen Heinz-Harald Frentzen, italialainen Jarno Trulli ja muutaman kilpailun ajan brasilialainen Ricardo Zonta ja ranskalainen Jean Alesi. Auto käytti Brembon ja Hitcon yhteistyössä valmistettuja jarruja sekä Bridgestonen renkaita. Kausi alkoi heti pistesijalla, kun Frentzen kurvaili Australian GP:ssä viidenneksi. Seuraavaksi vuorossa olleessa Malesian GP:ssä hän oli neljäs. Trulli saavutti kauden ensimmäiset pisteet Brasilian GP:ssä ajettuaan viidenneksi. Hän uusi sijoituksensa San Marinon GP:ssä. Samassa kilpailussa Frentzen ajoi kuudenneksi. Espanjan GP:ssä Trulli saavutti neljännen sijan. Monacon GP:hen talli ilmoitti lähtevänsä kokonaan ilman luistonestoa. Syynä tähän oli epäonnistuneet kilpailuiden startit. Itävallan GP:ssä tallin molemmat kuljettajat jäivätkin lähtöruudukkoon. Kauteen mahtui dramatiikkaa, kun neljä päivää ennen Saksan GP:tä talli kertoi antaneensa potkut Frentzenille. Potkujen syyt olivat kauan epäselvät, kunnes tallipäällikkö Eddie Jordan kertoi itse niistä näin: "- Tuolloin en voinut päästää Frentzeniä uusimaan sopimustaan, koska ainoa tapa pitää Hondan moottorit oli antaa Satōlle paikka tallissa. Rakastin Frentzeniä – hän voitti enemmän kilpailuja Jordanille kuin kukaan muu, mutta minun oli varmistettava moottoritilanne. Kukaan lukuun ottamatta paria Jordanin työntekijää ei aavistanut, miksi minun täytyi tehdä se. Vihasin sitä tilannetta – olisin halunnut pitää Frentzenin, mutta en voinut." Ricardo Zonta korvasi Frentzenin Saksan GP:ssa. Jean Alesi kilpaili Frentzenin jättämällä paikalla Unkarin GP:stä lähtien. Ainoan pistesijoituksen hän toi tallille Belgian GP:stä sijoittumalla kuudenneksi. Trulli ylsi vielä Yhdysvaltain GP:ssä neljänneksi. Kauden aikana talli sai kokoon kokonaiset 19 pistettä. Valmistajien MM-sarjassa Jordan oli viides. Kauden päätteeksi Alesi lopetti pitkän F1-uransa. Talli ilmoitti myös, että Gary Anderson palaa talliin kolmen vuoden tauon jälkeen. == Formula 1 -tulokset == Lihavointi tarkoittaa paalupaikkaa, kursivointi kilpailun nopeinta kierrosta. Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 Pisteet Sijoitus 2001 Jordan Honda V10 AUS MAL BRA SMR ESP AUT MON CAN EUR FRA GBR GER HUN BEL ITA USA JPN 19 5. Heinz-Harald Frentzen 5 4 11 6 Kesk. Kesk. Kesk. Po Kesk. 8 7 Ricardo Zonta 7 Kesk. Jarno Trulli Kesk. 8 5 5 4 DSQ Kesk. 11 Kesk. 5 Kesk. Kesk. Kesk. Kesk. Kesk. 4 8 Jean Alesi 10 6 8 7 Kesk. == Lähteet == * === Viitteet === == Aiheesta muualla == * Jordan EJ11 - The Formula One DataBase * Jordan EJ11 - ChicaneF1 * Jordan EJ11 - F1Olivier Luokka:Formula 1 -kausi 2001 Luokka:Jordanin Formula 1 -autot
Robbie Rist

Robert Anthony Rist (s. 4. huhtikuuta 1964 La Mirada, Kalifornia) on yhdysvaltalainen entinen lapsinäyttelijä, joka työskentelee nykyisin enimmäkseen ääninäyttelijänä ja muusikkona. ==Ura== Rist aloitti uransa 1970-luvulla näytellessään Oliver Martinia televisiosarjassa The Brady Bunch. Sarjan jälkeen hän jatkoi esiintymistään useimmiten televisiosarjoissa, kuten The Bionic Woman, Mary Tyler Moore, Galactica 1980, Simon & Simon, Tietokonejengi ja Ritari Ässä. Vuonna 1990 Rist sai ensimmäisen merkittävän elokuvaroolinsa ääninäyteltyään Michelangeloa elokuvassa Teini-ikäiset mutanttininjakilpikonnat, sekä myöhemmin ilmestyneissä jatko-osissa. Rooliin hän päätyi koe-esiintymisen kautta, jossa he etsivät surffislangin tapaista ääntä. Lisäksi Rist tunsi hahmon tutustuttuaan Turtles-sarjakuviin neljä vuotta aikaisemmin muusikkoystävänsä kautta.Teenage Mutant Ninja Turtle’s Robbie Rist Talks to Tracy Pattin (Part 1) Voicebank 13.10.2009 Viitattu 31.10.2009 Michelangelo oli samalla hänen ensimmäisiä ääniroolejaan, jonka jälkeen Rist keskittyi urallaan enemmän ääninäyttelemiseen animaatioissa kuten Batman, Tosi viilee haamujengi, Spies-tytöt, Naruto ja Evil Con Carne. ===Musiikki=== Rist on myös luonut uraa musiikin parissa laulajana ja tuottajana. Hän on esiintynyt laulajana ja kitaristina losangelesilaisissa rock-yhtyeissä kuten Wonderboy, The Andersons, Cockeyed Ghost ja Nice Guy Eddie. Musiikin tuottajana Rist on tehnyt yhteistyötä muun muassa Backlinen, Ginger Britt and the Mightyn, Jeff Caudillin, Steve Barton and the Oblivion Clickin ja Nice Guy Eddien kanssa. ==Lähteet== Luokka:Yhdysvaltalaiset lapsinäyttelijät Luokka:Yhdysvaltalaiset televisionäyttelijät Luokka:Yhdysvaltalaiset laulajat Luokka:Videopelien ääninäyttelijät Luokka:Vuonna 1964 syntyneet Luokka:Elävät henkilöt
Sibilla Aleramo

Sibilla Aleramo (14. elokuuta 1876 – 13. tammikuuta 1960) oli italialainen kirjailija ja feministi. Hänet tunnetaan parhaiten omaelämäkerrallisista kuvauksistaan naisen elämästä 1800-luvun lopun Italiassa. Aleramo (syntymänimeltään Rina Faccio) syntyi Alessandriassa, Piemontessa. Hänet pakotettiin lopettamaan koulu kuusitoistavuotiaana ja menemään naimisiin miehen kanssa, joka raiskasi hänet. Aleramon ensimmäinen kirja kuvasi hänen päätöstään jättää miehensä ja poikansa ja muuttaa Roomaan 1901. Hän oli aktiivinen poliittisissa ja artistisissa ympyröissä, mutta kirjoitti kuitenkin koko ajan feminismistä ja homoseksuaalisesta ymmärryksestä. 1908 Aleramo tapasi Cordula "Lina" Polettin naisten kongressissa ja heidän vuoden mittainen suhteensa muodosti pohjan romaanille Il passaggio. Poletti kuvattiin kauniina ja kapinallisena, ja taipuvaisena pukeutumaan miesten vaatteisiin. Aleramo jatkoi Italian johtavana feministinä. Hänen kirjoituksensa Polettille ovat viime vuosina olleen tutkimuksen alaisena niiden ennakkoluulottomista näkemyksistään homoseksuaalisuudesta. Vaikka Aleramo oli suhteessa Polettin kanssa hän oli myös rakastunut mieheen nimeltä Giovanni Cina. Aleramo ilmaisee kirjeissään Polettille ettei koskaan katunut rakastaneensa molempia samaan aikaan. Myöhemmin Aleramo kiersi Eurooppaa ja oli aktiivinen kommunisti politiikassa toisen maailmansodan jälkeen. Vuoden 2002 elokuva Un Viaggio Chiamato Amore kuvaa Aleramon suhdetta kirjailija Dino Campanaan. == Aiheesta muualla == * Sibilla Aleramo Luokka:Italialaiset kirjailijat Luokka:Vuonna 1876 syntyneet Luokka:Vuonna 1960 kuolleet
Tokugawa Iemitsu

Tokugawa Iemitsu (, 1604–1651) oli Japanin Tokugawa-shōgunaatin kolmas shōgun. Hän toimi shōgunina vuosina 1623–1651. Iemitsu oli shōgunaatin perustaja Tokugawa Ieyasun pojanpoika ja toisen shōgunin, Tokugawa Hidetadan, vanhempi poika. Tokugawa Iemitsu johdatti Japanin avoimuudesta eristäytymiseen ja harjoitti ankaraa sakoku-ulkopolitiikkaa, joka pyrki rajoittamaan japanilaisten kaikkia yhteyksiä ulkomaalaisiin. Vuonna 1633 hän kielsi ulkomaalaisia laivoja käymästä muissa Japanin satamissa kuin Nagasakissa, ja vuonna 1635 japanilaisia laivoja kiellettiin purjehtimasta ulkomaille. Iemitsu koki etenkin kristinuskon uhaksi, ja vuonna 1639 hän karkotti maasta kaikki ulkomaalaiset hollantilaisia ja kiinalaisia lukuun ottamatta. Erityisesti portugalilaisia kiellettiin käymästä lainkaan Japanissa. Koska hollantilaiset eivät olleet yrittäneet käännyttämistä, he saivat erivapauksia, ja niin Hollannista tuli Japanin pääasiallinen linkki ja tietolähde Eurooppaan päin.PBS == Lähteet == Iemitsu Luokka:Vuonna 1604 syntyneet Luokka:Vuonna 1651 kuolleet
RSS Laaka

Riihimäen Seudun Salibandyseura Laaka on 2002 perustettu riihimäkeläinen salibandyn erikoisseura. Seuran puheenjohtajana toimii Timo Kapulainen. Kaudella 2011–2012 seuran miesten edustusjoukkue pelaa maan kolmanneksi korkeinta sarjatasoa II-divisioonaa. == Historia == Seuran miesten edustusjoukkue pelasi kolme kautta I-divisioonassa, ennen kuin se päätti luopua sarjapaikastaan taloudellisista syistä kaudelle 2009–2010, ja anoi salibandyliitolta paikka II-divisioonasta. Liitto ei kuitenkaan myöntänyt paikkaa II-divisioonasta, vaan joukkue sijoitettiin III-divisioonaan. == Lähteet == == Aiheesta muualla == *Seuran kotisivu Luokka:Suomalaiset salibandyseurat Luokka:Riihimäkeläiset urheiluseurat Luokka:Vuonna 2002 perustetut urheiluseurat